**ԱՄՓՈՓԱԹԵՐԹ**

**«ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ 2021-2023 ԹՎԱԿԱՆՆԵՐԻ ԾՐԱԳՐԻ**

**ԿԱՏԱՐՄԱՆ 2021 ԹՎԱԿԱՆԻ ՏԱՐԵԿԱՆ ՀԱՇՎԵՏՎՈՒԹՅՈՒՆԸ ՀԱՍՏԱՏԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ**

**ՈՐՈՇՄԱՆ ՆԱԽԱԳԾԻ**

|  |  |  |  |  |  |
| --- | --- | --- | --- | --- | --- |
| 1. **ՀՀ Գեղարքունիքի մարզպետարան** | | | | **23.02.2022թ.** | |
| **N01.1//1169-2022** | |
| 1. Նախագծի վերաբերյալ առարկություններ չունեն: | | - | | | |
| **2. ՀՀ Լոռու մարզպետարան** | | | | **24.02.2022թ.** | |
| **N01/109.4.3/01357-2022** | |
| Նախագծի 8-րդ կետի 3)-րդ ենթակետի վերաբերյալ հայտնել են.   1. Լ. Արեշյանի անվան «Վանաձորի թիվ 1 հիվանդանոցային համալիր» ՓԲԸ-ն և «Վանաձորի թիվ 2 հիվանդանոց» ՊՓԲԸ-ն միաձուլման եղանակով 20․12․2011թ․ վերակազմակերպվել է «Վանաձորի բժշկական կենտրոն» ՓԲԸ-ի (համաձայն ՀՀ Կառավարության 24․04․2011թ․ «Հայաստանի Հանրապետության կառավարության 2006 թվականի նոյեմբերի 2-ի N 1911-Ն որոշման մեջ փոփոխություններ և լրացումներ կատարելու մասին» N 699-Ն որոշման)։ 2. «Վանաձորի ինֆեկցիոն հիվանդանոց» ՊՓԲԸ միացման կարգով վերակազմակերպվել է «Վանաձորի բժշկական կենտրոն» ՓԲԸ 17․09․2021թ․ (համաձայն ՀՀ Կառավարության 10․10․2019թ․ «Հայաստանի Հանրապետության կառավարության 2006 թվականի նոյեմբերի 2-ի N 1911-Ն որոշման մեջ փոփոխություններ և լրացումներ կատարելու մասին» N 1425-Ն։ | | 1.Ընդունվել է:  2.Ընդունվել է: | | | |
| **3. ՀՀ Շիրակի մարզպետարան** | | | | **26.02.2022թ.** | |
| **N01//01294-2022** | |
| 1. Նախագծի վերաբերյալ առաջարկություններ չունեն: | | - | | | |
| **4. ՀՀ ֆինանսների նախարարություն** | | | **09.03.2022թ.** | | |
| **N 01/8-2/3763-2022** | | |
| 1. Նախագծի N 1 հավելվածի 13-րդ կետի համաձայն՝ պետական սեփականություն հանդիսացող շենքերի և շինությունների տանիքներին ու ձեղնահարկերում կապի սարքավորումների տեղակայման վարձավճարներից դրամական մուտքերը ՀՀ պետական բյուջե՝ 2021թ. կազմել են 81,388.5 հազար դրամ, մինչդեռ գանձապետարանում առկա տվյալների համաձայն՝ վերջինս կազմում է 66,858.4 հազ. դրամ:  Ելնելով վերոգրյալից առաջարկում ենք հստակեցնել պետական սեփականություն հանդիսացող շենքերի և շինությունների տանիքներին ու ձեղնահարկերում կապի սարքավորումների տեղակայման վարձավճարներից 2021 թվականին ՀՀ պետական բյուջե մուտքագրված գումարի չափը: | Ընդունվել է:  Պետական սեփականություն հանդիսացող շենքերի և շինությունների տանիքներին ու ձեղնահարկերում կապի սարքավորումների տեղակայման վարձավճարներից դրամական մուտքերը ՀՀ պետական բյուջե 2021 թվականին կազմել են 81,388.5 հազ. դրամ, որից գանձապետական 900005220919 հաշվին մուտքագրվել է 66,858.4 հազ. դրամ, իսկ 14,530.1 հազ. դրամ տարբերությունից 4,778.4 հազ.դրամը մուտքագրվել է ՀՀ էկոնոմիկայի նախարարության 900005220125 գանձապետական հաշվին, 7,040.4 հազ.դրամը՝ ՀՀ ոստիկանության ծառայության 900005022018 գանձապետական հաշվին և 2,711.4 հազ.դրամը ՀՀ պետական եկամուտների կոմիտեի աշխատակազմի 900013574018 հաշվին: | | | |
| 2. Նախագծի հավելված N 1-ի 9-րդ կետի 1-ին ենթակետում «գույքերից» բառն առաջարկում ենք փոխարինել «անշարժ գույքից» բառերով, հանել «և չօգտագործվող շարժական գույքը» բառերը և վերջում ավելացնել «իսկ շարժական գույքից Կոմիտեի տնօրինությանն է հանձնվել թվով 81 անվանում գույք,» բառերը: | 2.Ընդունվել է: | | | |
| 3. Նախագծի հավելված N 2-ի ցանկ N 3-ի 1-ին կետի 3-րդ սյունակում «Գույքն» բառն առաջարկում ենք փոխարինել «Անշարժ գույքն» բառերով, քանի որ ՀՀ կառավարության 01.04.2021թ.-ի N 433-Ն որոշման 2-րդ կետի համաձայն՝ Կոմիտաս 54բ հասցեում առկա շարժական գույքը ՀՀ ֆինանսների նախարարության կողմից փոխանցվել է ՀՀ արդարադատության նախարարությանը: | 3.Ընդունվել է: | | | |
| 4. Նախագծի հավելված N 2-ի ցանկ N 3-ի 2-րդ կետի հիմնավորումն առաջարկում ենք շարադրել հետևյալ խմբագրությամբ. «12-րդ հարկի տարածքը և շարժական գույքը հանձնված է Կոմիտեի տնօրինությանը», քանի որ ՀՀ կառավարության 27.01.2021թ.-ի N 98-Ա որոշման համաձայն` քաղ.Երևան, Սարյան 22 հասցեում գտնվող շենքի 12-րդ հարկում առկա շարժական գույքը ՀՀ ֆինանսների նախարարության կողմից հանձնվել է ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտեին: | 4. Ընդունվել է: | | | |
| 5. Առաջարկում ենք նաև Նախագծում ներառել ՀՀ կառավարության 27.01.2021թ.-ի N 98-Ա որոշման 4-րդ կետի համաձայն՝ ՀՀ ֆինանսների նախարարության կողմից ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտեին հանձնված բաժնետոմսերի վերաբերյալ տեղեկատվությունը (հանձնման-ընդունման ակտերը կցվում են): | 5. Ընդունվել է: | | | |
| **5. ՀՀ արդարադատության նախարարություն** | | | **18.04.2022թ.** | | |
| **N 01/27.1/16449-2022** | | |
| 1.Նախագծի նախաբանում հղում է տրված «Պետական գույքի կառավարման մասին» օրենքի 6-րդ հոդվածի 1-ին մասի 5-րդ կետին, որի համաձայն՝ ՀՀ կառավարությունը հաստատում է պետական գույքի կառավարման ծրագրի կատարման մասին տարեկան հաշվետվությունը, մինչդեռ, նախագծի վերնագրում և 1-ին կետում խոսքը գնում է հաշվետվությանը հավանություն տալու մասին:  Միաժամանակ, նախագծի նախաբանից անհրաժեշտ է հանել «և Հայաստանի Հանրապետության կառավարության 2021 թվականի ապրիլի 1-ի N458-Լ որոշմամբ հաստատված N 1 հավելվածի 26-րդ կետի» բառերը՝ նկատի ունենալով «Նորմատիվ իրավական ակտերի մասին» օրենքի 13-րդ հոդվածի 1-ին մասի պահանջները:  2.Նախագծի 1-ին կետի համաձայն՝ «Հավանություն տալ պետական գույքի կառավարման 2021-2023 թվականների ծրագրի կատարման 2021 թվականի տարեկան հաշվետվությանը՝ համաձայն NN 1, 2 հավելվածների:»: Այդ առումով հարկ է նշել, որ 2-րդ հավելվածով հաստատվում են 1,2, 3 և 4 ցանկեր, որոնց մասին նշված է 1-ին հավելվածում և համարվում են 1-ին հավելվածի անբաժանելի մասը: Ուստի կարծում ենք, որ նախագծի 1-ին կետով անհրաժեշտ է նշել N 1 հավելվածը կամ 2-րդ հավելվածը հաստատել նոր կետով:  3.Նախագծի 1-ին հավելվածի 1-ին կետում «458-Լ որոշման (այսուհետ` Ծրագիր)» բառերն անհրաժեշտ է փոխարինել «458-Լ որոշման» բառերով՝ նկատի ունենալով, որ նույն կետում արդեն իսկ առկա է «(այսուհետ` Ծրագիր)» բառերը:  4.Նախագծի 5-րդ կետի 4-րդ ենթակետում անհրաժեշտ է վերանայել ՀՀ կառավարության 2021 թվականի ապրիլի 15-ի թիվ 582-Ա որոշման վերնագիրը, մասնավորապես նշել՝ ««Պետական գույքի մասնավորեցման 2017-2020 թվականների ծրագրի մասին» օրենքում լրացում և փոփոխություն կատարելու մասին» օրենքի նախագծին հավանություն տալու մասին»: | 1. Ընդունվել է:  2. Ընդունվել է:  3. Ընդունվել է:  4. Ընդունվել է:  Նախագծում նշված որոշման համարը ուղղվել է: | | | |